ร้าน"บะหมี่ไข่ ลุงเฉื่อย" นี้ตั้งอยู่ข้างถนนเอกมัยตรงปากซอย 19 เถ้าแก่ตั้งร้านนี้มาเป็นเวลานาน วิธีการลวกหมี่ปรุงเครื่องของแกค่อนข้างที่จะพิถีพิถันมากๆทำให้ลูกค้าต้องตั้งหน้ารอเป็นเวลานานจึงถูกตั้งสมญานามว่า"ลุงเฉื่อย" แต่เนื่องจากรสชาติของเส้นหมี่และเครื่องต่างๆ จะเป็นหมูแดง หมูสับ กากหมู และไข่ต้มยางมะตูมนั้นอยู่ในขั้นเด็ดขาดถึงระดับจริงๆ บรรดาลูกค้าทั้งหมดจึงยอมนั่งรอกันอย่างเต็มใจตลอดมา

คืนนี้ร้านเปิดตามปกติแต่เถ้าแก่ไม่มา หลังจากกระโดดจากรถข้างถนนเพราะไม่มีที่จอดก็เข้าไปเสี่ยงสั่งอาหารเอาเอง บรรยากาศตกไปเพราะเถ้าแก่ไม่อยู่ ความเรียบร้อยน้อยลง ความสะอาดหย่อนลง ห้องน้ก็ำใช้ไม่ได้ ให้คะแนนสองดาวแม๊กซ์ ที่น่าทึ่งคือลูกหลานที่ทำหน้าที่ปรุงอาหารสามารถลวกปรุงเมนูต่างๆได้อย่างไม่มีข้อบกพร่อง ได้สั่ง"บะหมี่ไข่แห้ง"และ"เกี๊ยวหมูสับน้ำ" เส้นบะหมี่และเกี๊ยวทำเอง ลวกได้พอดี ใส่ซุปน้ำต้มกระดูกหมู หมูสับ หมูแดง กากหมู ไข่ต้มขนาดยางมะตูม รสชาติขนาดคะแนนเต็มห้าดาวทั้งสองเมนู ถือว่าถึงแม้เถ้าแก่จะไม่มา สิ่งแวดล้อมตกแต่ด้านอาหารยังรักษาระดับได้เป็นอย่างดีครับ